[{"text_idx": "#000000", "text": "Annog plant i wneud mwy o ymarfer corff"}, {"text_idx": "#000002", "text": "Mae'r gymnast o Gymru, Frankie Jones, yn annog plant a'u teuluoedd i gymryd rhan mewn nifer o gemau dan do ac allan yn yr awyr agored fel rhan o ymgyrch Llywodraeth Cymru i annog pobl ifanc i wneud mwy o ymarfer corff ac i fynd i'r afael a\u0302 gordewdra ymysg plant a phobl ifanc."}, {"text_idx": "#000003", "text": "Ymgyrch sy'n canolbwyntio ar weithgareddau corfforol yw Gemau am Oes o dan arweiniad Llywodraeth Cymru. Mae hefyd yn cael ei chefnogi gan Chwaraeon Cymru, Gymnasteg Cymru, Diverse Cymru a'r Urdd. Ei nod yw dal dychymyg plant 5-11 oed gyda syniadau am gemau egni\u0308ol sy'n addas ar gyfer pob tywydd, er mwyn eu hannog i roi cynnig ar ffyrdd newydd a hwyliog o gadw'n heini yr hanner tymor hwn ac wedyn."}, {"text_idx": "#000009", "text": "Mae'r Clwb Gymnasteg yn bartneriaeth rhwng Gymnasteg Cymru a Diverse Cymru. Ei nod yw annog mwy o ferched o grwpiau pobl dduon a lleiafrifoedd ethnig i gymryd rhan mewn gymnasteg. Mae'n rhan o brosiect tair blynedd i ddatblygu clwb gymnasteg cynaliadwy a llwyddiannus yn Butetown gyda'r gymuned leol yn ei gynnal ar gyfer y gymuned."}, {"text_idx": "#000012", "text": "\"Rydyn ni'n awyddus i ddal dychymyg plant, yn arbennig y plant hynny sydd rhwng 7 a 9 oed ac sy'n aml yn gwneud llai o weithgareddau corfforol wrth iddyn nhw ddechrau chwarae'n fwy annibynnol. Ry'n ni hefyd yn awyddus i chwalu'r rhwystrau sy'n eu hatal ar hyn o bryd rhag bod yn egni\u0308ol. Mae'r manteision o gymryd rhan mewn chwaraeon a gweithgareddau egni\u0308ol yn niferus ac mae'n anghywir bod nifer o bobl ifanc yn colli'r cyfle."}, {"text_idx": "#000013", "text": "\"Rydyn ni am ysbrydoli plant i roi heibio'r consoles gemau yr hydref hwn a rhoi cynnig ar rywbeth gwahanol. Mae llwyddiant Cymru ym maes chwaraeon ar hyn o bryd, o Gwpan Rygbi'r Byd i fynd drwodd i gemau Euro 2016 oll wedi bod yn allweddol i ennyn diddordeb mewn chwaraeon a gobeithio y bydd yr ymgyrch hon yn adeiladu ymhellach ar y momentwm hwn. Yn ogystal a\u0302 hybu iechyd, mae'r gemau yn rhywbeth y gall y teulu cyfan ei wneud a'i fwynhau gyda'i gilydd yn ystod gwyliau'r hanner tymor.\""}, {"text_idx": "#000015", "text": "\"Rydw i wedi bod yn hyfforddi ac yn mentora gymnastwyr ifanc a phlant ac wedi ymweld a\u0302 chlybiau ac ysgolion gyda Gymnasteg Cymru er mwyn ceisio ysbrydoli a chymell y genhedlaeth nesaf i gymryd rhan. Credaf y dylai pob plentyn gael y cyfle i fwynhau a chymryd rhan mewn chwaraeon."}, {"text_idx": "#000018", "text": "Prif StraeonGwerthu maes awyr yn bosib 'oni bai am Covid'Published4 munud yn o\u0302lYsgolion o Gymru wedi wynebu trafferthion yn DoverPublished10 awr yn o\u0302lPencampwriaeth y Chwe Gwlad: Yr Alban 22-34 CymruPublished12 awr yn o\u0302l"}, {"text_idx": "#000019", "text": "Gwerthu maes awyr yn bosib 'oni bai am Covid'"}, {"text_idx": "#000029", "text": "Gareth Ward: Yr angerdd a'r aberth tu o\u0302l fy nghoginio"}]